b'\n_START_ARTICLE_\nReformationsmonumentet\n_START_PARAGRAPH_\nReformationsmonumentet er et monument p\xc3\xa5 Bispetorvet i K\xc3\xb8benhavn formgivet af billedhugger Max Andersen og arkitekt Harald L\xc3\xb8nborg-Jensen til markering af de 400 \xc3\xa5r, der var g\xc3\xa5et siden overgangen fra katolicismen til den evangelisk-lutherske tro. _NEWLINE_En komit\xc3\xa9 havde fra 1936 arbejdet p\xc3\xa5 projektet med biskop Hans Fuglsang-Damgaard som formand. Afsl\xc3\xb8ringen fandt sted den 6. juni 1943._NEWLINE_Bispetorvet fik sit navn samtidig med rejsningen af reformationsmonumentet i 1943. Tidligere har f\xc3\xb8rst Studentersamfundet og siden K\xc3\xb8benhavns Universitet ligget i bygningerne bag monumentet.'